Diari Oficial de la Generalitat Valenciana


Sumari del DOGV 5063, del 03-08-2005 (2005/9125)

RESOLUCIÓ de 28 de juliol de 2005, del Rectorat de la Universitat Jaume I de Castelló, per la qual es convoca concurs públic de mèrits per a cobrir una plaça de personal investigador contractat doctor per obra o servei determinat.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5063

Data del DOGV
:   03-08-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/9125


Data del document
:   28-07-2005

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * concurs administratiu
    * professió de la informació
    * personal d'investigació
    * història

RESOLUCIÓ de 28 de juliol de 2005, del Rectorat de la Universitat Jaume I de Castelló, per la qual es convoca concurs públic de mèrits per a cobrir una plaça de personal investigador contractat doctor per obra o servei determinat. [2005/9125]
  
La Universitat Jaume I de Castelló convoca concurs públic de mèrits per a cobrir la plaça de personal investigador contractat doctor per obra o servei determinat que es detalla en l'annex I adjunt, d'acord amb les següents bases:
  
1. Normes generals
  
Aquest concurs es regirà pel que disposa la Llei orgànica 6/2001, de 21 de desembre, d'universitats (BOE de 24 de desembre de 2001); pel Reial decret legislatiu 1/1995, de 24 de març, pel qual s'aprova el Text refós de la llei de l'estatut dels treballadors; pel Reial decret 2720/1998, de 18 de desembre, pel qual es desenvolupa l'article 15 de l'estatut dels treballadors en matèria de contractes de durada determinada; els Estatuts d'aquesta Universitat i el que disposen aquestes bases.
  
2. Requisits
  
a) Tenir fets els 18 anys i no superar l'edat de jubilació.
  
b) Estar en possessió del títol de doctor/a o certificació supletòria del títol, tal i com disposa l'article 13 del Reial Decret 778/1998, de 30 d'abril. En el cas de titulacions obtingudes en l'estranger s'haurà d'estar en possessió de la credencial que n'acredite l'homologació.
  
c) No haver estat separat mitjançant expedient disciplinari del servei de l'administració de l'estat, o de l'administració autonòmica o local, ni trobar-se inhabilitat per a l'exercici de funcions publiques.
  
d) No patir malaltia ni defecte físic o psíquic que impedisca el desenvolupament de les funcions corresponents a les places convocades.
  
El compliment d'aquest requisits haurà d'estar referit a la data en què acabe el termini de presentació de les sol·licituds de participació.
  
3. Presentació de sol·licituds
  
Les sol·licituds s'han de presentar al Registre General de la Universitat Jaume I, Edifici de Rectorat i Serveis Centrals, campus del Riu Sec, (horari: de dilluns a divendres de 9 a 14 hores), així com en els registres enumerats en l'article 38.4 de la Llei 30/1992 (BOE de 27 de novembre), de règim jurídic dels administracions públiques i del procediment administratiu comú, d'acord el model que figura en la adreça electrònica http://www.uji.es/CA/serveis/rec-hum/
  
Cada sol·licitud s'haurà d'acompanyar d'un únic exemplar de la documentació següent:
  
- Fotocòpia del DNI o del passaport en vigor.
  
- Curriculum vitae, segons el model que figura en la següent adreça electrònica http://www.uji.es/CA/serveis/rec-hum/conv-pdi/inst.html.
  
- Certificat de l'expedient acadèmic.
  
- Un exemplar de les publicacions.
  
Documents acreditatius de cadascun dels mèrits consignats en el currículum
  
Els mèrits al·legats en el currículum que no s'hagen justificat documentalment en el termini de presentació d'instàncies no seran tinguts en compte per a la resolució del concurs.
  
4. Termini de presentació de les sol·licituds
  
El termini de presentació de sol·licituds serà vint dies naturals des de l'endemà de la data de publicació en el Diari Oficial de la Generalitat Valenciana.
  
5. Accés electrònic
  
Es pot accedir a tota la informació de la convocatòria, bases, instàncies, barems, en l'adreça http://www.uji.es/CA/serveis/rec-hum/
  
6. Resolució del concurs
  
La valoració del concurs es realitzarà segons el barem genèric que s'indica en l'Annex II. D'acord amb aquest barem, cada comissió de contractació podrà acordar l'elaboració d'un barem específic ajustat al perfil de les places convocades segons l'annex I.
  
Els acords de les comissions de contractació i el resultat del concurs s'exposaran en el tauler d'anuncis del servei de Recursos Humans, edifici de Rectorat i Serveis Centrals. Aquesta publicació substituirà la notificació personal als interessats i produirà els mateixos efectes, d'acord amb el que disposa l'article 59.5 b) de la Llei 30/92, de 26 de novembre.
  
7. Formalització dels contractes de treball
  
Els aspirants seleccionats que ocupen un lloc de treball en el sector públic o privat i resulte incompatible amb aquest contracte, hauran d'optar per un dels dos abans de la signatura del contracte. En cas contrari, s'entendrà que opten pel contracte de personal investigador derivat d'aquesta convocatòria. Si es tractara de llocs susceptibles de compatibilitat, amb l'autorització prèvia, s'haurà de demanar en els deu primers dies des de la publicació del resultat indicat en el paràgraf anterior, entenent-se prorrogat mentre recau resolució.
  
La signatura del contracte, i, per tant, l'inici de la relació laboral, s'haurà de produir abans de deu dies hàbils comptadors des de la data de publicació de la resolució del concurs, tret que per raons acadèmiques degudament justificades pel responsable del grup d'investigació s'acorde demorar la formalització del contracte. En aquest últim cas, la durada màxima del contracte, prevista en l'apartat següent, es computarà des dels 10 dies següents a la resolució del concurs.
  
8. Durada, jornada i retribucions dels contractes
  
La durada d'aquest contracte laborals serà de dos anys, a comptar des de la data de la firma.
  
La jornada del contracte de treball serà a temps complet.
  
Les retribucions íntegres mensuals, corresponents a l'any 2005, seran de 1.292,56 €, amb el següent detall :
  
- Sou: 855,68 €
  
- Complement de destinació: 436,88 €
  
Es tindrà dret a dues pagues extraordinàries a l'any, d'acord amb la normativa vigent.
  
9. Altres especificacions
  
L'extinció del contracte de treball per qualsevol de les causes previstes en la normativa vigent, no comportarà la creació o consolidació d'altre tipus de contracte laboral de personal docent i investigador .
  
El personal investigador seleccionat en aquesta convocatòria té l'obligació d'incorporar-se al grup d'investigació al qual s'ha assignat la plaça i de complir el pla de treball proposat. El seu incompliment determinarà l'extinció del contracte de treball.
  
10. Comissions de contractació
  
Les comissions de contractació tindran l'estructura que figura en l'Annex III d'aquesta convocatòria.
  
Els membres de les comissions hauran d'abstenir-se de participar quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
El president podrà sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.
  
Les comissions resoldran totes els dubtes que puguen sorgir de l'aplicació d'aquestes normes, així com les que puguen produir-se dels casos no previstos.
  
El procediment d'actuació de les comissions s'ajustarà en tot moment al que estableix la Llei 30/1992, de 26 de novembre, de règim jurídic de les administracions públiques i del procediment administratiu comú.
  
La comissió podrà declarar desert el concurs o establir un mínim de puntuació per a poder ser seleccionat.
  
11. Recursos
  
Contra aquesta convocatòria i les seues bases, que són definitives en via administrativa, les persones interessades podran interposar recurs contenciós administratiu, en el termini de dos mesos comptadors des de l'endemà a la publicació d'aquesta convocatòria en el tauler d'anuncis del Servei de Recursos Humans de l'UJI, davant el Jutjat Contenciós Administratiu de Castelló, d'acord amb els articles 109 i 110 de la Llei 30/1992, de 26 de novembre, de règim jurídic de les administracions públiques i del procediment administratiu comú, i potestativament podran interposar recurs de reposició en el termini d'un mes, davant el rector, d'acord amb els articles 116 i 117 d'aquesta Llei 30/1992, segons la seua redacció modificada per la Llei 4/1999, de 13 de gener.
  
Contra els acords de les comissions de contractació es podrà interposar recurs d'alçada davant el rector en el termini d'un mes des de l'endemà de la seua publicació o notificació, d'acord amb els articles 107 i següents de la Llei 30/1992, de 26 de novembre.
  
Tot això sense perjudici que s'utilitze qualsevol altre recurs que s'estime convenient.
  
Castelló de la Plana, 28 de juliol de 2005.- El rector: Francisco Toledo Lobo.
  
ANNEX I
  
Places convocades de personal investigador
  
CODI 9659
  
DEPARTAMENT Traducció i Comunicació
  
ÀREA DE CONEIXEMENT Biblioteconomia i Documentació
  
PERFIL DE LA PLAÇA Fonts orals. Documentació Històrica relativa al segle XX. Especialista en Història Local.
  
ANNEX II
  
Barem que s'ha d'aplicar en la contractació
  
 de personal investigador
  
(\*) A) Formació relacionada amb el projecte i perfil de la plaça
  
a.1) Expedient acadèmic: fins a 25 punts
  
a.2) Beques FPI, de suport a la investigació o homologades: fins a 15 punts
  
(\*) B) Experiència en activitats profesionals o de I+D relacionades amb el projecte i perfil de la plaça (temps en el lloc de treball, publicacions, ponències i comunicacions presentades a congressos, participació en projectes d'investigació i/o contractes amb administració/empresa, estades en altres centres d'investigació): fins a 35 punts
  
C) Altres mèrits
  
(Idiomes d'interès científic, valencià, docència universitària, etc.): fins a 15 punts
  
D) Opcionalment, si el tribunal ho estima, es podrà realitzar una prova oral o escrita, destinada a avaluar els coneixements del candidat en relació amb les tasques a desenvolupar en el projecte: fins a 10 punts
  
(\*) Serà possible aplicar coeficients correctors que mesuren l'atingència dels mèrits al·legats al perfil de la plaça.
  
ANNEX III
  
Composició de la comissió avaluadora per a la contractació de personal investigador
  
President: Manuel Chust Calero, Vicerector de Professorat i Benestar Social o persona en qui delegue.
  
Dos vocals en representació de la Universitat Jaume I:
  
- Mª Rosa Monlleó Peris, directora Acadèmica del Projecte: ?Recuperació de la Memòria Històrica Local..
  
- Vicent Falomir del Campo, Cap del Servei de Biblioteca.
  
Un PDI designat per la Junta de Personal o Comitè d'Empresa.
  
Secretari: Vicente M. Sales Pascual, Cap del servei de Recursos Humans o persona en qui delegue, qui actuarà amb veu però sense vot.